**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**ZÁKON**

z ... 2023,

**ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších prepisov**

Národná rada Slovenskej republiky sa uzniesla na tomto zákone:

**Čl. I**

Zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení uznesenia Ústavného súdu Slovenskej republiky č. 239/2014 Z. z., zákona č. 356/2015 Z. z., zákona č. 125/2016 Z. z., zákona č. 69/2017 Z. z., zákona č. 73/2017 Z. z., nálezu Ústavného súdu Slovenskej republiky č. 130/2017 Z. z., nálezu Ústavného súdu Slovenskej republiky č. 131/2017 Z. z., zákona č. 165/2017 Z. z., zákona č. 177/2018 Z. z., zákona č. 344/2018 Z. z., zákona č. 37/2019 Z. z., zákona č. 413/2019 Z. z., zákona č. 423/2020 Z. z., zákona č. 512/2021 Z. z., zákona č. 185/2022 Z. z. a zákona č. 468/2022 Z. z. sa mení a dopĺňa takto:

1. Za § 19 sa vkladá nový § 19a, ktorý vrátane nadpisu znie:

„**§ 19a**

**Register kandidátov a kandidátnych listín**

(1) Ministerstvo vnútra utvára a spravuje informačný systém Register kandidátov a kandidátnych listín vo voľbách do Národnej rady Slovenskej republiky, vo voľbách prezidenta Slovenskej republiky, vo voľbách do Európskeho parlamentu, vo voľbách do orgánov samosprávnych krajov a vo voľbách do orgánov samosprávy obcí (ďalej len „register“).

(2) Register slúži na evidenciu kandidátov a evidenciu kandidátnych listín, ktoré boli doručené spôsobom a v lehote ustanovenej týmto zákonom, v jednotlivých druhoch volieb podľa osobitných častí zákona.

(3) Register ďalej slúži na overovanie údajov kandidátov uvedených na kandidátnych listinách vo voľbách do Národnej rady Slovenskej republiky, vo voľbách do Európskeho parlamentu, vo voľbách do orgánov samosprávnych krajov a vo voľbách do orgánov samosprávy obcí.

(4) Register je zdrojom platných údajov o zaregistrovaných kandidátoch a zaregistrovaných kandidátnych listinách v jednotlivých druhoch volieb podľa osobitných častí zákona.

(5) Do registra sa zapisujú údaje z predložených kandidátnych listín

a) vo voľbách do Národnej rady Slovenskej republiky v rozsahu podľa § 50 ods. 3 písm. a) a b),

b) vo voľbách do Európskeho parlamentu v rozsahu podľa § 80 ods. 3 písm. a) a b),

c) vo voľbách prezidenta Slovenskej republiky v rozsahu podľa § 103 ods. 4,

d) vo voľbách do zastupiteľstva samosprávneho kraja v rozsahu podľa § 139 ods. 4 písm. a) a b) a odseku 7,

e) vo voľbách predsedu samosprávneho kraja v rozsahu podľa § 144 ods. 3 písm. a) a b) a odseku 6,

f) vo voľbách do obecného zastupiteľstva v rozsahu podľa § 171 ods. 4 písm. a) a b) a odseku 7,

g) vo voľbách starostu obce v rozsahu podľa § 176 ods. 3 písm. a) a b) a odseku 6.

(6) Údaje podľa odseku 5 zapisuje do registra zapisovateľ volebnej komisie príslušnej na registráciu kandidátov alebo registráciu kandidátnych listín podľa osobitných častí zákona bezodkladne po doručení príslušnej kandidátnej listiny. Vo voľbách prezidenta Slovenskej republiky zapisuje údaje do registra zapisovateľ štátnej komisie bezodkladne po doručení oznámenia podľa § 103 ods. 4.

(7) Na účel registrácie kandidátov a registrácie kandidátnych listín zapisovateľ volebnej komisie príslušnej na registráciu kandidátov alebo registráciu kandidátnych listín overuje údaje kandidátov uvedené na kandidátnych listinách z informačného systému registra fyzických osôb; to neplatí vo voľbách prezidenta Slovenskej republiky.

(8) Register sa vedie v elektronickej podobe a údaje z neho sa sprístupňujú na webovom sídle ministerstva vnútra v rozsahu údajov uvádzaných na hlasovacom lístku v jednotlivých druhoch volieb podľa osobitných častí zákona.

(9) Údaje z registra v rozsahu podľa odseku 8 slúžia na účely

a) vyhotovovania zoznamu kandidátov podľa politických strán a koalícií vo voľbách do Národnej rady Slovenskej republiky a vo voľbách do Európskeho parlamentu,

b) vyhotovovania zoznamu zaregistrovaných kandidátov vo voľbách do orgánov samosprávnych krajov a vo voľbách do orgánov samosprávy obcí,

c) vyhotovovania originálu hlasovacieho lístka,

d) spracovania výsledkov volieb prostredníctvom informačného systému štatistického úradu.

(10) Osobné údaje zaregistrovaného kandidáta, kandidáta uvedeného na zaregistrovanej kandidátnej listine a kandidáta na prezidenta v rozsahu rodné číslo, pohlavie a adresa trvalého pobytu sa nesprístupňujú. Nesprístupňujú sa rovnako osobné údaje nezaregistrovaného kandidáta, kandidáta uvedeného na nezaregistrovanej kandidátnej listine alebo kandidáta, ktorý bol z kandidátnej listiny vyčiarknutý. Osobné údaje podľa prvej vety a druhej vety sa uchovávajú najviac po dobu päť rokov.“.

2. V § 50 ods. 3 písm. b) prvom bode, § 80 ods. 3 písm. b) prvom bode, § 139 ods. 4 písm. b) prvom bode, § 139 ods. 7 písm. b), § 144 ods. 3 písm. b) prvom bode, § 144 ods. 6 písm. a), § 171 ods. 4 písm. b) prvom bode, § 171 ods. 7 písm. b), § 176 ods. 3 písm. b) prvom bode a § 176 ods. 6 písm. a) sa slová „dátum narodenia kandidáta“ nahrádzajú slovami „rodné číslo kandidáta“.

3. V § 51 ods. 1, § 81 ods. 1, § 140 ods. 1 a § 145 ods. 1 sa vypúšťajú slová „prostredníctvom svojho odborného sumarizačného útvaru“.

4. V § 85 ods. 6 sa číslo „40“ nahrádza číslom „20“.

5. V § 140 a 145 sa vypúšťa odsek 7.

6. V § 172 a 177 sa vypúšťa odsek 6.

7. V § 176 ods. 3 písm. b) štvrtom bode sa vypúšťajú slová „a vlastnoručný podpis kandidáta“.

**Čl. II**

Tento zákon nadobúda účinnosť 1. februára 2024.